เจมส์จิ-แต้ว พาระลึกชาติ สัมผัสรัก ตามล่าหาความจริง เล่ห์บรรพกาล
แค่ปล่อยตัวอย่างออกมา แฟนๆก็รอติดตามเรื่องราวของโชคชะตาอาถรรพณ์และภพชาติในละคร เล่ห์บรรพกาล ละครแนวผจญภัย ไขปริศนาตามหาความจริงที่ถูกเก็บซ่อนไว้ในอดีต จับคู่พระนางแถวหน้า เจมส์-จิรายุ ตั้งศรีสุข รับบท เพลิงฟ้า นักข่าวหนุ่มเนื้อหอมผู้มีความลับที่ต้องปกปิดไว้ นั่นคือเขาสามารถมองเห็นอดีตของมนุษย์ทุกคนได้ โคจรมาพบกันอีกครั้งกับ แต้ว-ณฐพร เตมีรักษ์ รับบทสิตางศุ์ สาวหวานแต่นิสัยเข้มแข็ง มีอาชีพเป็นอาจารย์สอนวิชาประวัติศาสตร์ อีกทั้งยังได้ ป๋อ-ณัฐวุฒิ สกิดใจ มารับบทศาสตราจารย์ด้านประวัติศาสตร์เป็นตัวเอกในการดำเนินเรื่อง รวมทั้ง บูม-สุภาพร วงษ์ถ้วยทอง รับบทเป็นผู้มีพลังระลึกชาติทำนายอดีตร่วมสืบหาเรื่องราวต้นตอในประวัติศาสตร์ไปพร้อมกันโดยผู้จัดมากฝีมือ ปิ่น-ณัฏฐนันท์ ฉวีวงษ์ จาก บริษัท ที.วี.ซีน จำกัด กำกับการแสดงโดย ฟิวส์-กิตติศักดิ์ ชีวาสัจจาสกุลในเรื่องราวของคำทำนายในอดีตของคนโบราณ โดยในปัจจุบันจะมีเหตุการณ์รุนแรงเกิดขึ้นและหาตัวผู้ก่อเหตุไม่ได้ จึงต้องนำมาซึ่งการแกะรอยตามหาความจริงและความเชื่อมโยงเหตุการณ์ในแต่ละจุดมีเบาะแสสำคัญคืออักขระโบราณที่จะนำพาให้ เพลิงฟ้า กับ สิตางศุ์หลานสาวคนเก่งของ ศาสตราจารย์อดุล จุลโภค นักวิชาการด้านประวัติศาสตร์ ต้องช่วยกันแกะรอยไขปมปริศนาเรื่องราวทั้งในปัจจุบันและอดีตร่วมกัน ต้องผจญภัย หนีการแอบตามล่าแบบซ่อนเร้นโดยผู้ไม่เปิดเผยตัวตน>> อ่านเรื่องย่อนิยายทุกเรื่อง คลิกที่นี่ <<ทั้งคู่ต้องช่วยกันตามหาจิ๊กซอว์ตัวที่หายไป เพื่อปะติดปะต่อเรื่องราวทั้งหมดให้ได้ปมแค้นที่เป็นสาเหตุแห่งเรื่องจะค่อยๆถูกเปิดเผยออกมาโดยคนทั้งสอง เพราะบันทึกทางประวัติศาสตร์ไม่ใช่เรื่องราวทั้งหมด มันอาจจะเป็นแค่เพียงบางส่วนของเหตุการณ์เท่านั้นร่วมด้วยนักแสดงคับคั่ง อาทิ เค้ก-นัทธวัชร์ โอ-อนุชิต มิ้นท์-นวินดา เอ็ม-อภินันท์ เล็ก-วิวัฒน์ ท็อป-ดารณีนุช ใยไหม-มรกต อเล็กซ์-ทวีศักดิ์ ไก่-สุปราณี เอ็ม-อรรถพล บิ๊ก-วิศรุต เบิร์ด-กิตติธัช ฯลฯ ร่วมไขปริศนาคดีฆาตกรรมประหลาด แล้วในอดีตเกิดสิ่งใดขึ้นบ้าง ผิดถูก ดีร้าย ทั้งหมดนี้มันเกิดขึ้นเองเป็นปกติของธรรมชาติ หรืออดีตบงการ ติดตามในละคร เล่ห์บรรพกาล ออกอากาศทุกวันจันทร์-อังคาร เวลา 20.20 น. เสนอเป็นตอนแรกวันอังคารที่ 3 มี.ค.นี้ ทางช่อง 3.
แค่ปล่อยตัวอย่างออกมา แฟนๆก็รอติดตามเรื่องราวของโชคชะตาอาถรรพณ์และภพชาติในละคร เล่ห์บรรพกาล ละครแนวผจญภัย ไขปริศนาตามหาความจริง
เล่ห์บรรพกาล,เจมส์ จิรายุ,แต้ว ณฐพร,ป๋อ ณัฐวุฒิ,ละครช่อง 3,นิยาย,ข่าววันนี้,ละคร